কৃষ্ণাঙ্গ খেলোয়াড়রা যথেষ্ট পরিমাণে সুযোগ না পাওয়ার কারণে দক্ষিণ আফ্রিকার চারটি ক্রীড়া সংস্থা আগামী এক বছর কোনও আন্তর্জাতিক টুর্নামেন্ট আয়োজন করতে পারবে না বলে ঘোষণা করেছে দক্ষিণ আফ্রিকার ক্রী়ড়ামন্ত্রক। যে তালিকায় রয়েছে ক্রিকেট, রাগবি, নেটবল এবং অ্যাথলেটিক্স সংস্থা। সেই সিদ্ধান্তে রীতিমতো বিরক্ত প্রাক্তন ক্রিকেটার জাক কালিস। কলকাতা নাইট রাইডার্স কোচ টুইট করেছেন, ‘এই ঘোষণা দুঃখজনক। যা ঘটছে, তাতে নিজেকে দক্ষিণ আফ্রিকার নাগরিক হিসাবে পরিচয় দিতে বিরক্তিবোধ করছি। খেলাধুলোয় রাজনীতির কোনও জায়গাই থাকতে পারে না’।
সোমবারই দক্ষিণ আফ্রিকার ক্রাড়ামন্ত্রী ফিকলি এমবালুলা জানিয়েছেন, কৃষ্ণাঙ্গ খেলোয়াড়রা এখনও পর্যন্ত যথেষ্ট সুযোগ পাচ্ছেন না জাতীয় দলে। সেই অভিযোগ তুলেই তিনি ওই চারটি ক্রীড়া সংস্থার আন্তর্জাতিক প্রতিযোগিতা আয়োজনের ওপর নিষেধাজ্ঞা জারি করেন। যার অর্থ আগামী এক বছর দক্ষিণ আফ্রিকা কোনও ক্রিকেট প্রতিযোগিতার আয়োজন করতে পারবে না।